Indonesian provinssit

Indonesia jakaantuu hallinnollisesti 38 eri provinssiin. Vuonna 2022 säädetyn lain nojalla uudesta pääkaupungista Nusantarasta on tarkoitus tulla 39. provinssi jahka presidentti antaa määräyksen siirtää pääkaupungin sinne.

 Rooli ja hallinto 

Jokaisella provinssilla on oma poliittinen hallintonsa ja kuvernöörinsä. Provinssit on jaettu perustuslain mukaan hallintoalueisiin (kabupaten) ja kaupunkeihin (kota), jotka jaetaan edelleen alapiirikuntiin (kecamatan), ja sen jälkeen kyläryhmiin (joko desa tai kelurahan). Sen jälkeen kun asetukset alueellisesta itsehallinnosta otettiin käyttöön vuonna 2001, hallintoalueista ja kaupungeista on tullut keskeisiä alueellisen jaon yksiköitä. Ne tarjoavat suurimman osan julkisista palveluista. Kylätaso on eniten läsnä indonesialaisen päivittäisessä elämässä. Kylän tai kaupunginosan asioita hallinnoi vaaleilla valittu lurah tai kepala desa (kyläpäällikkö).

Aceh, Jakarta, Yogyakarta ja Uudella-Guinealla sijaitsevat provinssit ovat provinsseja, joilla on tavallista enemmän valtaa lainsäädännössä ja suurempi autonomia keskushallinnosta kuin muilla provinsseilla. Acehin hallituksella on esimerkiksi oikeus luoda itsenäinen lakijärjestelmä; vuonna 2003 se otti käyttöön šarian eli islamilaisen lain muodon. Yogyakartalle annettiin erityisalueen status tunnustuksena sen keskeisestä asemasta Indonesian tasavaltalaisten kannattamisessa vallankumouksen aikana. Yogyakartaa johtaa sulttaani. Papua, joka tunnettiin ennen nimellä ja yhtenä provinssina Irian Jaya, sai autonomian vuonna 2001. Jakartalla puolestaan on erikoisasema maan pääkaupunkialueena.

 Papuan provinssien uudelleenjärjestely 
Vuonna 2022 Indonesian keskushallinto lakkautti Papuan kaksi provinssia ja perusti niiden tilalle kuusi uutta, minkä johdosta Indonesian provinssien määrä nousi nykyiseen 38.

Papualla sijaitsevien provinssien rajojen uudelleenjärjestelyä on luonnehdittu Indonesian hajota ja hallitse -tekniikaksi, jolla se pyrkii vastustamaan mm. Vapaa Papua -liikettä. Lisäksi Papualla sijaitsevien provinssien autonomiaa on vuoroin laajennettu tai kavennettu. Kun alue liitettiin Indonesiaan, se oli yksi provinssi, Irian Jaya, joka jaettiin kolmeen provinssiin vuonna 1999 presidentti Jusuf Habibien kaudella. Habibien seuraaja Abdurrahman Wahid perui jaon palauttaen alueen yhdeksi provinssiksi ja myönsi sille huomattavan autonomian. Presidentti Megawati Sukarnoputri jakoi Papuan vuonna 2003 kahdeksi provinssiksi konsultoimatta paikallisia.

 Provinssit 
 VaakunaProvinssiPääkaupunkiVäkiluku (2023)Pinta-ala (km²)Maantieteellinen sijainti  Aceh Banda Aceh 5 515 839 57 956 Sumatra  Bali Denpasar 4 344 554 5 780 Pienet Sundasaaret  Bangka-Belitung Pangkal Pinang 1 521 723 16 424 Sumatra  Banten Serang 12 469 997 9 663 Jaava  Bengkulu Bengkulu 2 098 089 6 686 Sumatra  Etelä-Kalimantan Banjarmasin 4 234 214 38 744 Kalimantan  Etelä-Sulawesi Makassar 9 400 283 46 717 Sulawesi66x66pxEtelä-PapuaSalor533 910131 493Länsi-Uusi-Guinea  Etelä-Sumatra Palembang 8 889 913 91 592 Sumatra  Gorontalo Gorontalo 1 237 185 11 257 Sulawesi  Itä-Jaava Surabaya 41 644 099 47 800 Jaava  Itä-Kalimantan Samarinda 4 007 736 129 067 Kalimantan 50px Itäinen Nusa Tenggara Kupang 5 609 049 48 718 Pienet Sundasaaret  Jakarta - 11 337 563 664 Jaava  Jambi Jambi 3 760 275 50 058 Sumatra  Kaakkois-Sulawesi Kendari 2 753 707 38 068 Sulawesi  Keski-Jaava Semarang 38 125 191 32 801 Jaava  Keski-Kalimantan Palangkaraya 2 490 178 153 565 Kalimantan50pxKeski-PapuaNabire1 357 07166 129Länsi-Uusi-Guinea  Keski-Sulawesi Palu 3 154 499 61 841 Sulawesi  Lampung Bandar Lampung 9 051 459 34 624 Sumatra50pxLounais-PapuaSorong613 18039 167Länsi-Uusi-Guinea  Länsi-Jaava Bandung 49 899 992 35 384 352 Jaava  Länsi-Kalimantan Pontianak 5 557 277 147 307 Kalimantan  Länsi-Papua Manokwari 565 805 99 672 Länsi-Uusi-Guinea  Länsi-Sulawesi Mamuju 1 451 657 16 787 Sulawesi  Länsi-Sumatra Padang 5 750 326 42 013 Sumatra  Läntinen Nusa Tenggara Mataram 5 619 450 18 572 Pienet Sundasaaret  Molukit Ambon 1 911 943 46 914 Molukit 50px Papua Jayapura 1 085 281 81 049 Länsi-Uusi-Guinea  Pohjois-Kalimantan Tanjung Selor 747 415 75 468 Kalimantan  Pohjois-Molukit Sofifi 1 365 091 31 983 Molukit  Pohjois-Sulawesi Manado 2 409 921 13 852 Sulawesi  Pohjois-Sumatra Medan 15 471 582 72 981 Sumatra  Riau Pekanbaru 6 861 237 87 024 Sumatra  Riausaaret Tanjung Pinang 2 178 610 8 202 Sumatra50pxYlänkö-PapuaWamena1 464 466108 476Länsi-Uusi-Guinea  Yogyakarta Yogyakarta 3 722 296 3 133 Jaava

 Lähteet 

Luokka:Indonesian provinssit